ועדת הפנים והגנת הסביבה, כנסת 19, פרוטוקול מספר 48, 2013-06-12 10:00

דוד צור: בוקר טוב.

דוד צור: אני מתחיל את הדיון.

דוד צור: אנחנו מתוחמים בזמן ואנחנו חייבים לסיים בזמן.

דוד צור: אני מחליף את יושבת ראש הוועדה הקבועה כי היא עסוקה כרגע בנושאים אחרים ואנחנו כמעט ברצף מהדיון הקודם, שנוגע ולא נוגע בדיון הזה בהקשר ההפוך, על טענות של וונדליזם שהיו בהר הזיתים וכאן, יש בצדק, הצעה דחופה לסדר היום שהעלו חברי הכנסת מוחמד ברכה וגם חבר הכנסת הרצוג, בענין של תופעת תג מחיר, וגם איילת שקד, נדמה לי, הצטרפה להצעה הזאת.

דוד צור: לכן, אנחנו נבקש מחבר הכנסת ברכה להציג בכמה מילים.

דוד צור: אני מבקש להיות מאד ממוקדים.

דוד צור: לאחר מכן, נשמע את כלל האנשים שכאן.

דוד צור: נמצאים אתנו פה המשרד לביטחון פנים, משטרת ישראל, אני רואה.

דוד צור: פרקליטות המדינה.

דוד צור: אגב, שירות יש לנו או שהפרקליטות מייצגת אותם?

דוד צור: שירות הביטחון לא פה.

דוד צור: חבר הכנסת ברכה, בבקשה.

מוחמד ברכה: אדוני תודה רבה.

מוחמד ברכה: הדיון כאן, בוועדת הפנים, נערך בעקבות הצעה דחופה לסדר יומה של הכנסת - -

דוד צור: מעדכנת אותי פה מנהלת הוועדה המיתולוגית יפה, שהם כן הוזמנו ואנחנו רצינו מאד לשמוע את דעתם ויכול להיות שהם יצטרפו אלינו.

דוד צור: הם גם אישרו את הגעתם.

מוחמד ברכה: אז אני אתחיל מהתחלה, ברשותך אדוני היושב ראש: כאמור, הנושא מובא לוועדה בעקבות הצעה לסדר היום של מליאת הכנסת, שהועבר לוועדה.

מוחמד ברכה: זה היה דיון שיזמנו אותו או אני יזמתי אותו, אני לא יודע מה המניעים של חבריי האחרים, בעקבות הפגיעה בכפר אום אל קוטוף, במשולש הצפוני, שם ב-14 במאי נכנסו אנשים, שרפו מכוניות קרוב לבתי מגורים, שבנס השריפה לא התפתחה למשהו חמור יותר וגם כתבו כתובות נאצה על קירות המסגד.

מוחמד ברכה: זה לא היה המקרה הראשון, אדוני, ונדמה לי שזה גם לא המקרה האחרון כי היו גם אחריו - -

דוד צור: היה בשבוע שעבר בדורמציון, והיו - -

מוחמד ברכה: - - היו גם אחריו דברים.

מוחמד ברכה: מה שמקומם בכל הסיפור, שאנחנו לא יכולים להצביע על התקדמות בחקירה אודות מה שקרוי "תג מחיר".

מוחמד ברכה: אם זה בתחומי הקו הירוק ואם זה מחוץ לקו הירוק.

מוחמד ברכה: אם זה בתחומי מדינת ישראל ואם זה בשטים הכבושים.

מוחמד ברכה: היו מקרים, כאמור, בטובא זנגריה, בעכברה ובכל מיני מקומות.

מוחמד ברכה: בנין גם, והדברים לא מתקדמים.

מוחמד ברכה: אני חושב שזו מכה שצריך למגר אותה.

מוחמד ברכה: אני לא רוצה להפליג בהשערות אבל משטרת ישראל וזרועות הביטחון, לפי מה שאנחנו יודעים, מסוגלים ויודעים לעשות את העבודה כשצריך.

מוחמד ברכה: דומני שלא מושקעים עד כה המאמצים הנדרשים.

מוחמד ברכה: שמעתי באותו יום את השר לביטחון פנים, חבר הכנסת אהרונוביץ', שאמר שהם הקימו יחידה נפרדת והקדישו לה גם אמצעים וגם תקציבים.

מוחמד ברכה: נדמה לי שהיא מורכבת מ-50 אנשים?

<קריאה: כרגע 30 איש ו-50 נוספים בימים אלה.

מוחמד ברכה: - - על אף זאת, הדברים אינם מתקדמים בצורה אפילו סבירה, מתוך העובדה שעוד לא פוענח אף מקרה ולא שמו את ידם על אף אדם או קבוצת אנשים שמעורבים בענין הזה.

מוחמד ברכה: התחלתי לומר שאני לא רוצה להפליג בהשערות אבל אני לא רוצה להניח - -

דוד צור: אז אל תניח.

דוד צור: בא נתקדם.

מוחמד ברכה: לא, אני אגיד משהו, אני מנסה להיות זהיר מאד.

מוחמד ברכה: אני חושש שיכול להיות שיש טיפול גם בתוך המערכת על אנשים כאלה או יש מי שיודע ולא אומר את מה שהוא יודע כי אני - -

דוד צור: אז בוא נשמע אותם.

מוחמד ברכה: כמובן שנשמע אותם.

מוחמד ברכה: היושב ראש חדש, תנו לו.

מוחמד ברכה: מה קרה?

דוד צור: אני מרגיש כבר ותיק.

יצחק הרצוג: קודם המציעים מדברים.

דוד צור: אמרתי, בגלל שאנחנו קצרים בזמן אני גם רוצה לשמוע את - -

מוחמד ברכה: אתה רוצה.

מוחמד ברכה: שמת לב כמה אני מתפתל על מנת להגיד את הדברים בצורה הכי עדינה כי צריך להעריך את היכולות של המשטרה וזרועות הביטחון לשים את ידם על דברים הרבה יותר מסובכים ודווקא כאן נכשלים, דבר שיכול להביא אותי למחשבות כאלה.

מוחמד ברכה: על כן, רבותי, אדוני היושב ראש, חברי הכנסת, אורחים, אני מקווה שהדיון הזה יהיה דיון ראשון בסדרת דיונים שהוועדה תעקוב אחרי ההתפתחות והחקירה בכל מה שקרוי "תג מחיר".

מוחמד ברכה: תודה רבה.

דוד צור: תודה רבה.

דוד צור: חבר הכנסת הרצוג, היית גם בין היוזמים.

יצחק הרצוג: בוקר טוב.

יצחק הרצוג: לך, היושב ראש, בהצלחה.

דוד צור: תודה.

יצחק הרצוג: אני לא חושב כמו חבר הכנסת ברכה.

יצחק הרצוג: אני לא חושב שמישהו מטייח אבל אני חושב שהתופעה כל כך חמורה וכל כך מסוכנת.

יצחק הרצוג: היא מעמידה את ישראל במצב מסוכן ביותר.

יצחק הרצוג: הופכת את הסוגיה למלחמת דת והיא משפילה.

יצחק הרצוג: היא משפילה במובן זה שמדינה שיש לה רשויות אכיפה, לא מצליחה להניח את ידה כבר כמה שנים על תופעה שנראית על פניה כתופעה שניתנת לאיתור.

יצחק הרצוג: עכשיו, אני מודע לכך עד כמה המשטרה השקיעה מאמצים באיתור הרוצחים בבר נוער.

יצחק הרצוג: אני מקווה שהיא משקיעה יחד עם השב"כ והמאמצים באותו היקף לאיתור המבצעים של "תג מחיר".

יצחק הרצוג: אני חושב שהמבצעים של "תג מחיר" מוקעים מחוץ למחנה על ידי כולם.

יצחק הרצוג: כך זה צריך להיות.

יצחק הרצוג: אני חושב שהמערכת צריכה לפעול בכל הכוח ואנחנו כאן רוצים לשמוע לא רק שהמערכת פועלת בכל הכוח אלא האם יש כבר קצה חוט?

יצחק הרצוג: האם יש כיוונים?

יצחק הרצוג: האם מפעילים את הכלים המשפטיים שעומדים לרשותנו?

יצחק הרצוג: האם יש כלים נוספים שאתם צריכים כדי לעקור את התופעה הזאת משורש, כי אני יכול להגיד שהיא מעמידה את תדמיתה של ישראל במצב קשה וחמור מאד.

יצחק הרצוג: בהרבה מאד מקומות סימני שאלה, כמו שמעלה חבר הכנסת ברכה, בגלל התחושה של אין אונים וכמובן, מעקרת וחופרת מתחת ליסודות הדמוקרטיים של מדינת ישראל בצורה הגרועה ביותר.

יצחק הרצוג: תודה.

דוד צור: יפה.

דוד צור: היטבת להגדיר.

דוד צור: חברת הכנסת שקד.

איילת שקד: אני אעשה את זה קצר: תושבי רתמים בדרום, בחודש האחרון סובלים מפעולות "תג מחיר" של תושבי ביר הדאג', שנמצאים בסכסוך עם המדינה.

איילת שקד: לתושבי ביר הדאג' אין באופן אישי משהו נגד תושבי רתמים.

איילת שקד: בסך הכל הם נמצאים בשכנות והשכנות היא בדרך כלל טובה אבל יש להם איזו מחלוקת וסכסוך עם מינהל מקרקעי ישראל שינויים שרוצים לעשות שם.

איילת שקד: כתוצאה מכך היו כמה וכמה מקרים של זריקת אבנים על תושבי הישוב רתמים.

איילת שקד: תושבי הישוב רתמים עושים שמירה עצמאית 24 שעות ביממה גם ביישוב וגם בשדות.

איילת שקד: המשטרה בחודש האחרון אכן התערבה וחל שיפור ויש גם דיאלוג עם תושבי ביר הדאג', אבל לא יכול להיות שתושבי רתמים מפחדים לצאת מהבית ומהישוב, ובניגוד למקרים הקודמים יודעים בדיוק מי המעורבים.

איילת שקד: צריך לטפל בזה.

דוד צור: תודה.

דוד צור: אלה היו שלושת המציעים.

דוד צור: נמצאים אתנו גם חבר הכנסת זחאלקה וגם חבר הכנסת מסעוד גנאים.

דוד צור: אני אתן לכם לדבר בין לבין, כנהוג.

דוד צור: קודם כל חבר כנסת ואחר כך בן אדם נורמאלי.

דוד צור: כך למדתי מחברת הכנסת גלאון להגדיר את הדברים.

דוד צור: אני אבקש מהמשרד לביטחון פנים, קודם כל, או נציגיו.

<יואל הדר: קודם ניתן למשטרה.

דוד צור: המשטרה בבקשה.

<גלית זיו: אני שייכת לחטיבת המודיעין באגף חקירות מודיעין במשטרה.

<גלית זיו: נמצא כאן אודי, שהוא ראש היחידה למפלג במחוז ש"י, היחידה המדוברת.

<גלית זיו: זאת היחידה החדשה שהוקמה, הוא ראש היחידה.

<גלית זיו: כמה מילים ברמה הארצית - -

מוחמד ברכה: היא כפופה למחוז?

דוד צור: היא כפופה למחוז ש"י אבל יש - -

מוחמד ברכה: אז מי יטפל בטובא זנגריה?

<גלית זיו: תכף נשיב לכל השאלות.

<גלית זיו: במשטרה, כמו שגם אמר השר לביטחון פנים במענה להצעה שמובאת לפניכם כאן היום, לא מכנים את הסוג של העבודות האלה "תג מחיר" אלא ממש מגדירים את זה כפשיעה לאומנית, על כל המשתמע מהדבר הזה, כפשיעה לאומנית על רקע לאומני על כל המשמעות.

<גלית זיו: הסוגיה הזאת נמצאת ממש בראש סדר העדיפויות, אני חושבת שבין הראשונים של משטרת ישראל והמשרד לביטחון פנים.

<גלית זיו: הסוגיה הזאת מוזכרת פעמיים בשבוע בהערכות מצב שבועיות.

<גלית זיו: כל אירוע מנותח אחת לאחת ומובא לידיעת המפכ"ל והשר לביטחון פנים.

<גלית זיו: כמובן, עד רמת הפרטים של מי נעצר באירוע ומה נעשה.

<גלית זיו: רק לסבר את האוזן מבחינת כמות האירועים והתיקים: בשנת 2012 נפתחו 623 תיקים בעבירות של פשיעה לאומנית ונעצרו כ-200 עצורים והוגשו 123 כתבי אישום.

<גלית זיו: השנה, אם אנחנו מדברים רק על הרבעון הראשון של שנת 2013, אנחנו עומדים על 165 תיקים כאשר רובם בוצעו בתחום מחוז ש"י.

<גלית זיו: ש"י זה יהודה ושומרון.

<גלית זיו: נעצרו 76 עצורים והוגשו 31 כתבי אישום.

דוד צור: מה זה ההגדרה של התיקים האלה?

דוד צור: איזה מין תיקים אלה?

<גלית זיו: יש אבחנה מאד ברורה בין עבירות סד"צ - סדר ציבורי, שאנחנו מכירים אותם מכל המגזרים לבין התיקים שמבוצעים, שהמניע שלהם הוא פשיעה אידיאולוגית, הוא רקע אידיאולוגי.

<גלית זיו: יש אבחנה מאד מאד ברורה - -

דוד צור: שזה רובם מה?

דוד צור: זריקות אבנים או עקירת מטעים?

<גלית זיו: זה כולל הכל.

<גלית זיו: זה כולל יידויי אבנים, זה כולל ריסוס כתובות, זה כולל השחתת רכוש חקלאי של ערבים פלסטינים, זה כולל פגיעה במקומות קדושים, זה כולל הצתה של כלי רכב.

<גלית זיו: זה כולל את כל סל העבירות שאנחנו מכירים, שמבוצע כמוטיב מרכזי לאותם פעילים שאנחנו מכירים - -

יצחק הרצוג: אתם חושבים שזה נקודתי או שזה מאורגן כרשת בכל הארץ?

<גלית זיו: אני אגיד כמה דברים שאנחנו כן יכולים להגיד: רוב העבירות האלה מבוצעות בתחום הטריטוריאלי של מחוז ש"י ולכן, ההחלטה של המשרד לביטחון פנים להקים את היחידה הארצית בתחום מחוז ש"י.

דוד צור: מה אתם עונים לחבר הכנסת ברכה וגם - -

<גלית זיו: לגבי השאלה של חבר הכנסת ברכה, אנחנו כן יודעים שיש חלק, אמנם מעט מאד אירועים מבוצעים בשאר חלקי הארץ.

<גלית זיו: האירוע באום אל קוטוף ובכפר נין, אני אתייחס למה שהזכרת.

<גלית זיו: האירועים האלה, ברגע שהם קרו, קיבלו ממש תעדוף עליון.

מוחמד ברכה: במסגרת המחוז שלהם, לא במסגרת היחידה.

<גלית זיו: במסגרת המחוז.

<גלית זיו: זה סוג של אירוע שאפילו לא מטופל ברמת התחנה המקומית אלא מי שלקח את הטיפול, וזה בהנחיית הבכירים במשטרה, זה הימ"ר - היחידה המרכזית של המחוז הצפוני, שאיחדה בין שני תיקים שנפתחו בשתי תחנות טריטוריאליות שונות, תחנת עירון ותחנת עפולה.

<גלית זיו: אני מדברת על כפר נין ואום אל קוטוף.

<גלית זיו: היה איזה שהוא חשש שהיה קשר.

<גלית זיו: באמת התעדוף כאן ממש מרכזי.

<גלית זיו: כל הפעילויות שנותנים בעבירות הכי חמורות ניתנו באירועים האלה, כולל דיוני שב"כ, משרד המשפטים - -

דוד צור: זה תיקים חיים עדין?

<גלית זיו: זה תיקים עדין חיים.

<גלית זיו: מטפלים בהם ממש.

<גלית זיו: הם נמצאים בקשר יומיומי עם היחידה המרכזית.

דוד צור: גלית וגם יואל, דווקא על רקע היומיים האחרונים שבהם יש ביקורת בשוליים.

דוד צור: לא משנה, הפכו את הסיפור הזה לסיפור העיקרי אבל בהתנהלות בתקשורת וכן הלאה, איך 31 כתבי אישום ו-161 תיקים ומעצרים כמה אמרת?

<גלית זיו: 76.

דוד צור: למה הדבר הזה לא בא לידי ביטוי לציבור?

דוד צור: מי אחראי בעצם להוציא הנתונים האלה כי לדעתי הרושם הוא שלא נעשה כלום, אין עצורים, אין כתבי אישום.

דוד צור: מי אחראי על הענין הזה?

דוד צור: הדוברות של המטה הארצי?

<גלית זיו: אני חושבת שהדבר הזה עולה לא אחת - -

דוד צור: השארתם את זה לכרוניקה?

מוחמד ברכה: - - -

<גלית זיו: אני לא אמונה על פרסום הנתונים אבל אני חושבת שהדבר הזה עולה לא אחת בהמון שאילתות שמובאות לפנינו.

דוד צור: תסבירו לנו קצת לגבי היחידה המיוחדת הזאת שקמה בתוך מחוז ש"י.

דוד צור: מתי היא תפעל ומה המנדט שלה?

<אהוד לוי: אני סגן ניצב אודי, ראש המפלג של הפשיעה הלאומנית.

<אהוד לוי: כפי שגלית אמרה, הוחלט להקים את זה במחוז ש"י, ששם מרבית האירועים.

<אהוד לוי: היחידה כרגע בהתהוות ומונה כ-30 שוטרים, חקירות, בילוש, מודיעין.

<אהוד לוי: עד סוף השנה קיבלנו מנדט לגייס עוד 50 תקנים, שהתכנון הוא - -

מוחמד ברכה: סליחה שאני אומר לך משהו בשלב הזה: חשוב שתתייחסו לשאלה של חבר הכנסת הרצוג, האם זה אינדיבידואלי או יש ראש מכוון.

דוד צור: תתייחסו אבל למה שאתם כן יכולים להתייחס.

דוד צור: עם כל הכבוד, אנחנו לא מנהלים פה טריבונל חקירתי-מודיעיני.

מוחמד ברכה: הם לא יגידו דברים שהם לא צריכים להגיד.

יצחק הרצוג: ברור אבל יש להם הערכה.

דוד צור: צריך גם להגן עליהם.

דוד צור: בבקשה.

<אהוד לוי: - - הכוונה היא בתחילת 2014 להיות יחידה ארצית - -

דוד צור: שתהיה בלה"ב?

<אהוד לוי: לא.

<אהוד לוי: תהיה עדין במחוז ש"י, ופה אני יכול גם להתייחס לחבר הכנסת הרצוג: התשתית היא תשתית שיוצאת מאיו"ש, זה ברור לנו.

<אהוד לוי: גם הכתובות שנכתבו הן לא כתובות ניאצה אלא כתובות שנכתבו על מותו וה-30 של אביתר בורובסקי שנרצח בצומת תפוח.

<אהוד לוי: הכוונה היא להיות יחידה ארצית שתכלול את כל האירועים.

דוד צור: אם אתה יכול תתייחס במילה ואם לא, אז למה ששאל חבר הכנסת הרצוג.

יצחק הרצוג: אני אסביר: אני שאלתי, דיברתם על כמה מאות מקרים.

יצחק הרצוג: האם אתם רואים יד מכוונת במקרים האלה או שזה נראה לכם אירוע ספורדי או - -

מוחמד ברכה: הוא אומר שההנחה שזה יוצא - -

דוד צור: אתה לא חייב לענות אבל על מה שתוכללנעות, תענה.

יצחק הרצוג: רצוי שנדע.

<אהוד לוי: אנחנו מכירים קבוצה של עשרות אנשים, שהיא מכל רחבי הארץ ומאיו"ש, שיוצאים בהרכבים שונים לביצוע פעולות תג המחיר.

<אהוד לוי: ההרכבים משתנים.

<אהוד לוי: היום הם מונים קטינים רבים ואפשר לראות את זה בנתוני העצורים, שגיל העצורים הולך ופוחת, ומתייחסת לזה הפרקליטות.

<אהוד לוי: אני רק יכול להגיד לגבי העצורים שאנחנו, מתחילת הפעילות שזה היה במרץ השנה, יש לנו כבר 10 עצורים שקיבלו תום הליכים.

דוד צור: מה מונע ממך לאייש את כל ה-50?

דוד צור: זמן או תקציב?

<אהוד לוי: זמן.

<אהוד לוי: אנחנו קיבלנו רק בימים אלה את המנדט - -

דוד צור: אבל זה יהיה 50.

דוד צור: שאלה אחרונה לך לענין הזה: מה גבולות הגזרה ולגבי חלוקת האחריות, הנושא של איסוף המודיעין ביניכם לבין השירות?

<אהוד לוי: אנחנו עובדים בתיאום מלא עם - -

דוד צור: האחריות היתה ונשארה של השירות?

<אהוד לוי: האחריות היתה ונשארה של השירות, בהתאם לאמנה שנקבעה.

דוד צור: יואל, אתה רוצה להוסיף על דברי המשרד לביטחון פנים?

<יואל הדר: לא.

דוד צור: אנחנו נשמע את משרד המשפטים ואז אבקש ממך, חבר הכנסת זחאלקה, להתייחס.

<שלומי אברמזון: אני מפרקליטות המדינה.

<שלומי אברמזון: מערכת אכיפת החוק, וחשוב להגיד את זה, מגוייסת לחלוטין לטיפול בתופעה הזאת של תג מחיר.

<שלומי אברמזון: הטיפול בנושא הזה נעשה על ידי הגורמים הבכירים ביותר בכל מערכת אכיפת החוק וגם במשרד המשפטים נעשים דיונים בפורום של השרים לביטחון פנים ושרת המשפטים, דיונים איטיים, לרבות מעורבות של ראש הממשלה בטיפול בנושא הזה.

<שלומי אברמזון: אנחנו רואים את העבירות המבוצעות על רקע אידיאולוגי, לאומני, כתופעה חמורה ומסוכנת מאד שנועדה לערער את סמכות המדינה והיכולת של הרשויות לבצע את ההחלטות שלהן והמשימות שלהן.

<שלומי אברמזון: חלק מהפעולות גם נועדו, וזה על פי פרסומים ומידע, לעורר פרובוקציה אל מול הציבור הערבי, המוסלמי, הנוצרי, על מנת להביא למתיחות אל מול הציבורים האלה ולכן, החשיבות והמסוכנות בתופעה הזאת.

<שלומי אברמזון: לכן המשקל הסגולי של העבירות האלה, גם אם לכאורה הן עבירות מהמדרג הנמוך, שיכולות לפעמים להיות רק השחתת פני מקרקעין, המשקל הסגולי שלהן הוא הרבה יותר גבוה ולכן, זה מטופל גם כתיק חמור.

<שלומי אברמזון: מבחינת הפרקליטות יצאו הנחיות של פרקליט המדינה.

<שלומי אברמזון: במחוזות התיקים האלה מלווים אישית על ידי פרקליטי מחוז, כל הטיפול מרוכז על ידי המשנה לפרקליט המדינה לתפקידים מיוחדים, ובתיקים רגישים מתקיימים דיונים אצל פרקליט המדינה.

<שלומי אברמזון: רואים את המסוכנות בעבירות האלה ולכן, זה יהיה שיקול משמעותי בגלל הממד האידיאולוגי ובקשות מעצר עד תום ההליכים וגם מבחינת העמדה העונשית שלנו.

דוד צור: האם כתבי האישום האלה מטופלים על ידכם או שזה נשאר בתביעה המשטרתית?

<שלומי אברמזון: זה תלוי.

<שלומי אברמזון: אם הצלחנו לסווג את העבירה הזאת כעבירה עם ממד אידיאולוגי.

<שלומי אברמזון: אם יש פה ממד אידיאולוגי - -

דוד צור: אני מדבר על 35 התיקים האלה, שכן סווגו ככאלה או לא?

<שלומי אברמזון: אני לא יודע להתייחס לנתונים האלה.

<שלומי אברמזון: אני חושב שיש פער בין הסיווג הרעיוני שלהם אולי לבין הסיווג שאפשר לשייך אותו בראיות.

<שלומי אברמזון: אם אפשר ראייתית לבוא ולקבוע שהיה פה מניע גזעני, מניע של פשע שנאה, התיק הזה יטופל בפרקליטות.

<שלומי אברמזון: אם לא מצליחים ראייתית לקבוע את זה, גם אם התחושה או המידע הוא כזה ולכן המשטרה סווגה את זה בתור תיק כזה ואין ראיות לזה, התיק הזה יטופל במסגרת המשטרתית.

<שלומי אברמזון: אני יכול להגיד שאמנם קיימים היום בחוק העונשין כלים להתמודד עם התופעה ויש להערכתנו צורך בכלים נוספים, שיש להם מענה היום בחוק שהוגש כבר לוועדת חוקה לפני שנה וחצי.

<שלומי אברמזון: זה חוק שנקרא: חוק המאבק בטרור, שיש שם ממד של דברים שנותנים כלים נוספים להתמודדות גם עם עבירות מהסוג הזה.

<שלומי אברמזון: אני מדבר על המדרג הגבוה של עבירות מהסוג הזה.

<שלומי אברמזון: אנחנו מנסים לקדם את החוק הזה.

<שלומי אברמזון: כרגע אנחנו מקווים שחלה איזו שהיא פריצת דרך וחשוב שגם ועדת הפנים תדע את זה.

דוד צור: זה עבר ועדת שרים השבוע.

<שלומי אברמזון: כן, השבוע.

דוד צור: וזה יובא למליאה?

<שלומי אברמזון: לא, לא צריך את זה.

<שלומי אברמזון: לפי הרציפות זה לא צריך לחזור למליאה, זה חוזר לוועדת החוקה ואנחנו מקווים שעכשיו זה יקודם.

<שלומי אברמזון: צריך לזכור שעם כל הרצון שלנו להתמודד עם התופה ושוב, יש רצון, משתמשים בכל הכלים.

<שלומי אברמזון: הועלתה פה שאלה באיזה כלים משתמשים?

<שלומי אברמזון: משתמשים בכל הכלים ואנחנו יכולים, בסופו של דבר, להגיש כתבי אישום רק על בסיס ראיות שיש לנו ואי אפשר פה עם הרצון ועם הלחץ הציבורי לעקם את החוק עצמו ואת הדרך שלנו לבחון את הדברים.

דוד צור: אולי התייחסות למה שאמרה פה חברת הכנסת איילת שקד, להיבט של פעולה מהצד השני כביכול.

דוד צור: האם המשטרה או אתם רואים בזה את אותה התייחסות, נותנים לזה את אותו משקל?

<שלומי אברמזון: עוד שניה אני אתן למשטרה להתייחס לאירוע הספציפי אבל רק עוד נקודה אחת שאשלים: נעשה גם שימוש מעבר לכלים הפליליים בכלים מנהליים.

<שלומי אברמזון: ברגע שיש מידע, מוצאים צווי הרחקה, שזה צעד מאד מאד דרמטי לפי חקיקה מנדטורית.

<שלומי אברמזון: נעשה שימוש ומוצאים צווי הרחקה נגד פעילים שמרחיקים אותם מאיו"ש על מנת למנוע תופעות מסוג זה.

<שלומי אברמזון: וכלי מנהלי נוסף שנעשה בו שימוש זה למשל: סגירה והפסקת תמיכה של ישיבות ביצהר, שלגביהן היה מידע מודיעיני שמהן יוצאות פעולות - -

דוד צור: על פי חוק ההסתה?

<שלומי אברמזון: - - בעידוד הישיבה ובמעורבות ובזמן הלימודים בישיבה ולכן, בהחלטת מנכ"ל משרד החינוך לא חידשו את הרישיון של הישיבה התיכונית והופסקה התמיכה לישיבה הגבוהה.

<שלומי אברמזון: כשיש מידע – אנחנו פועלים.

<שלומי אברמזון: זה צעד מאד חריג לעשות כזה דבר.

יצחק הרצוג: האם זה השפיע באיזו שהיא צורה על השטח?

יצחק הרצוג: אתם יודעים משהו?

יצחק הרצוג: היה לזה אפקט?

<שלומי אברמזון: אני לא יכול להתייחס לנקודה הזאת.

יצחק הרצוג: אולי המשטרה יודעת.

דוד צור: המשטרה, תתייחסו לענין מה שחברת הכנסת שקד העלתה והאם ההתייחסות היא אותה התייחסות, מה נעשה בענין?

<גלית זיו: לגבי האירוע שציינת פה, חברת הכנסת, האירוע ברתמים וביר הדאג':

<גלית זיו: אנחנו נתקלים באירועי גומלין של פשיעה לאומנית, חיקוי של האירועים, על ידי מגזרים נוספים.

<גלית זיו: במקרה הזה היה על ידי תושבי ביר הדאג', שפגעו בתושבי רתמים.

<גלית זיו: אנחנו יכולים להגיד על מקרים של ריסוס כתובות בקברי צדיקים - -

יצחק הרצוג: מה היה בעבדת?

<גלית זיו: נכון, והיה גם, ואני מדברת רק על השנה.

<גלית זיו: בעבדת זה היה לפני כמה שנים.

דוד צור: עבדת כן, אבל היו שם מעצרים?

<גלית זיו: היה גם במגזר הדרוזי.

<גלית זיו: אנחנו נתקלים בסוג של חיקוי של האירועים, שכולם - -

דוד צור: יש לך נתונים לגבי המעצרים שם?

<גלית זיו: לגבי האירוע הספציפי אין לי נתונים אבל אני יודעת שבדיר הדאג' - -

איילת שקד: אני יודעת מהתושבים שהמשטרה נכנסה וטיפלה - -

<גלית זיו: בדיר הדאג', ספציפית, קיים אורגן משטרתי.

<גלית זיו: יחידה ספציפית שמטפלת שם על כל המשתמע כי שם, מעבר לאירועים מהסוג הזה יש אירועים נוספים על רקע פלילי, שמצריכים התייחסות נפרדת של המשטרה.

<גלית זיו: כל האירועים מקבלים את אותה התייחסות משטרתית.

דוד צור: אוקי.

דוד צור: חבר הכנסת זחאלקה, אתה רוצה לומר משהו?

ג'מאל זחאלקה: כבוד היושב ראש, אני ראיתי שהיתה עליית מדרגה בפעולות האלה.

ג'מאל זחאלקה: באום אל קוטוף, זה שכנים שלנו, נשרפו 3 מכוניות וכתבו על הגדר של המסגד: לע"נ - לעילוי נשמתו של אביתר, שהכוונה ברורה למה זה.

ג'מאל זחאלקה: אני שמתי לב, ולזה אני רוצה התייחסות, שהפעולות האלה מתבצעות, שים לב, בישובים ערביים מבודדים.

ג'מאל זחאלקה: כלומר, בישובים שאף פעם לא שמעת עליהם.

ג'מאל זחאלקה: כל מיני ישובים קטנים, באותו גודל כמעט, והם לא נמצאים באזור צפוף, נגיד ככה.

ג'מאל זחאלקה: טובה זנגריה, איך אומרים?

ג'מאל זחאלקה: זה ישוב בשוליים.

ג'מאל זחאלקה: גם אבטין בשוליים וגם אום אל קוטוף וגם נין.

דוד צור: בשולים הגיאוגרפיים אתה מתכוון.

ג'מאל זחאלקה: כן.

ג'מאל זחאלקה: כלומר, לא בישובים הגדולים, המרכזיים והמוכרים.

ג'מאל זחאלקה: לא באום אל פאחם, לא בנצרת.

ג'מאל זחאלקה: יש כאן איזה "פטרן" מסוים, שהם יודעים שהם יכולים להיכנס ולצאת.

ג'מאל זחאלקה: אני חושב שהמשטרה צריכה לתת את דעתה בנושא הזה.

ג'מאל זחאלקה: אני רוצה להגיד לך שהתחושה בציבור הערבי שהמשטרה לא עושה.

ג'מאל זחאלקה: יכול להיות שזה חדש, מה שאנחנו שומעים, שהיחידה התחילה לפעול ברצינות אבל עד עכשיו, הפעולות האלה, איך אומרים, היו הרבה ידיעות על כך שפענחו את מה שקרה בטובה זנגריה.

ג'מאל זחאלקה: בסופו של דבר, אני לא יודע מה קרה שם.

ג'מאל זחאלקה: היו רמיזות שזה לא בדיוק "תג מחיר".

ג'מאל זחאלקה: אני לא יודע, גם את זה המשטרה לא הכחישה ולא אמרה ואני רואה את הדבר הזה כמסוכן.

ג'מאל זחאלקה: את שריפת המכוניות אני ראיתי, הבית כמעט נשרף רק כיבו את האש.

ג'מאל זחאלקה: האש עלתה בצמחיה שבכניסה ליישוב, ואום אל קוטוף זה ישוב כל כך שקט, שדווקא לשם הולכים.

ג'מאל זחאלקה: אני חושב שהמשטרה צריכה לדעת, גם באמצעי מניעה, אני לא שוטר, אני לא יודע לעשות את התחזיות אבל אני חושב שמכאן צריך לחשוב גם על דרך הפעולה של טיפול בהם, שהם דווקא הולכים לישובים האלה כי הם יודעים שאין משטרה שם ואין בעיות בישובים האלה, אין עבריינות ואין כלום.

ג'מאל זחאלקה: הנוכחות המשטרתית מאד דלה בדרך כלל ויכול להיות שגם כאן, אם תעשה פעולה רצינית, אני חושב שאפשר אפילו לתפוס אותם "על חם".

דוד צור: תודה רבה.

יצחק הרצוג: רק להוסיף הערת השלמה: היו גם פעולות תג מחיר כנגד אתרי דת נוצריים.

יצחק הרצוג: כנסיות, לטרון ומקומות אחרים.

יצחק הרצוג: אני גם חושב שצריך לתת לזה משקל נפרד - -

דוד צור: דורמציון.

יצחק הרצוג: - - בגלל שיש לזה גם השלכה משמעותית - -

מוחמד ברכה: עיקר ההתמקדות שלך היא לא בפגיעה באנשים שנמצאים בשטח אלא איך זה יראה בעולם.

מוחמד ברכה: בסדר, נו.

יצחק הרצוג: לא, לא הבנת אותי טוב, דיברתי על הכל אבל בענין של מלחמת דת, לשחק עם הנושא של אתרי קודש בארץ הקודש זה - -

דוד צור: צריך להתייחס בחומרה לכולם בענין הזה.

יצחק הרצוג: ברור.

דוד צור: אני אבקש מדוקטור גדי גבריהו, תציג את עצמך ואת הארגון אבל בקצרה כי אנחנו חייבים לחתור לסיום.

<גדי גבריהו: אני נציג של פורום שנקרא "תג מאיר", שמייצג 35 ארגונים מכל קצוות הקשת של החברה הישראלית.

<גדי גבריהו: אנחנו מוטרדים מאד מתופעת תגי המחיר.

<גדי גבריהו: לפני שבוע היה יום ה-30 לאביתר בורובסקי, השם יקום דמו ולא המתנחלים הקיצוניים ייקמו דמו.

<גדי גבריהו: היו 5 פעולות תג מחיר מתוזמנות.

<גדי גבריהו: לא יכול להיות שזה מקרה.

<גדי גבריהו: 5 אירועים בו זמנית זה כבר דגם של מחתרת.

<גדי גבריהו: אני רוצה להפנות את תשומת לב הוועדה למאמר שכתבת רב מהיישוב יצהר לפני למעלה מ-3 שנים, והוא כותב באופן מאד מדויק ומאד מדוקדק איך צריכות להיעשות פעולות תג מחיר.

<גדי גבריהו: הוא קורא לזה: אסטרטגיה של ערבות הדדית.

<גדי גבריהו: אני אקרא רק כמה משפטים כדי להראות את הרפיון של כל האנשים שיושבים פה, מצד שמאל שלי.

<גדי גבריהו: לרב קוראים הרב יוסי אליצור, הוא אחד ממחברי "תורת המלך", ויום לפני ה-30 של אביתר בורובסקי הוא פרסם מאמר נוסף, שגם אותו אני אקריא.

<גדי גבריהו: למחתרת הזאת יש הנהגה ומתעלמים ממנה.

<גדי גבריהו: והוא כותב ככה, לפני 3 שנים, אדוני היושב ראש: "אם ליהודים אין שקט גם לערבים אין שקט.

<גדי גבריהו: אם הערבים מנצחים בגלל אלימות כלפי יהודים גם היהודים ינצחו באלימות כלפי ערבים.

<גדי גבריהו: מובן שכל הנ"ל מוביל לפעולות חינניות, עם הרבה שמחה.

<גדי גבריהו: אפשר לנצל את כוחם של הנשים, הילדים והמבוגרים יחסית לחסימת כבישי גישה, ובזמן הזה לאפשר פעילות בוטה יותר כלפי גורמים עוינים בהמשך אותו הכביש.

<גדי גבריהו: אפשר לבצע פעולות שקטות ועמוקות במקביל לפעולות בלגן ופגיעות בגזרה ועוד כהנה וכהנה.

<גדי גבריהו: " ולא רק זה, הוא גם כותב: תיכנסו לחטמ"רים של צה"ל.

<גדי גבריהו: בדיוק נכנסו לחטמ"רים של צה"ל, וזה היה לפני 3 שנים.

ג'מאל זחאלקה: מה זה חטמ"רים?

ג'מאל זחאלקה: אנחנו לא יודעים.

<גדי גבריהו: חטיבה מרחבית, למחנות של צה"ל.

<גדי גבריהו: הוא מדבר באופן ספציפי על אדון שי ניצן, חבר שלך.

<גדי גבריהו: לפני 10 ימים כותב יוסי אליצור מאמר: "אולי מעטים מבצעים בפועל את המעשים המדוברים אבל רבים יותר ויותר מבינים את המעשים הללו ומרגישים שטוב שיש מי שעוד לב חם בו לבעור כנגד העוול והרשעות, נגד החלב והסובלנות שנותנים עוד ועוד כוח ותחושת ניצחון ביד הצד הרצחני והאלים.

<גדי גבריהו: " האיש ראש ישיבה מכהן.

<גדי גבריהו: על איזה חום יהודי הוא מדבר?

<גדי גבריהו: מי שלא מבין מה זה החום היהודי, שיפתח בבקשה את "תורת המלך", עמוד רי"ז, - -

דוד צור: לא נרצה לתת במה לספר הזה.

<גדי גבריהו: הבירור ההלכתי, שככה הגדירה אותו הפרקליטות.

<גדי גבריהו: זה בירור הלכתי, ושם הוא כותב: "הנקמה היא חום של צדק.

<גדי גבריהו: " ולכן, יש כאן מחתרת, ולא מחתרת, יש הנהגה רוחנית, ומישהו צריך להסביר מדוע ההנהגה הרוחנית ממשיכה לשתות כוס תה בסלון כשהפעילים נעצרים?

דוד צור: אני אתייחס לזה בסיכום.

דוד צור: תודה רבה, הדברים שלך חשובים מאד.

דוד צור: אני אבקש מעורך דין עותמאן, בבקשה.

דוד צור: תציג את עצמך ואת הארגון.

<נידאל עותמאן: אני ממרכז מוסאוא ואני מנהל המטה למאבק בגזענות בישראל, שישראל מבחינתנו זה 67.

<נידאל עותמאן: אנחנו לא נכנסים למקומות אחרים.

<נידאל עותמאן: המטה מונה כ-38 ארגונים, חלק מהם נמצאים גם ב"תג מאיר".

<נידאל עותמאן: אני אמשיך מאיפה שחברי, גדי, סיים: ענין אי העמדתם לדין ולפעמים גם אי חקירתם של אותם מסיתים וסגירת התיקים גם בעקבות חקירות קלות, זה מה שמביא לפעולות האלה.

<נידאל עותמאן: בעצם זה תרגום ישיר של ההסתה המתמשכת גם של אנשי דת, שממניע, מסיבות כל שהן, המדינה, הפרקליטות, היועץ המשפטי לממשלה, נמנעים מלנגוע בהם.

<נידאל עותמאן: יש פחד לנגוע במוסד הדתי של רבנות, הממשיכה להסית בכל יום.

<נידאל עותמאן: יש לגעת, ונמנעים מלחקור אותם אפילו.

<נידאל עותמאן: היו פניות רבות ליועץ המשפטי לממשלה.

<נידאל עותמאן: המשנה החליט לסגור את התיקים ואפילו לפעמים לא להורות לממשלה לחקור.

<נידאל עותמאן: על מנת לחקור את אותם רבנים צריך שתהיה הוראה למשטרה לחקור, והיועץ המשפטי נמנע להורות למשטרה לחקור, והוא שש לסגור את התיקים כשיש חקירות ויש מבצעים.

<נידאל עותמאן: בעצם, יש הרשאה מצד השלטונות לפעולות האלה כשלא מעמידים לדין.

<נידאל עותמאן: אם יש העמדות לדין ואם יש כתבי אישום, אז למה לא מפרסמים?

<נידאל עותמאן: המטרה של העמדה לדין היא גם הרתעה.

<נידאל עותמאן: כשלא מפרסמים את זה, אתם בעצם לא מעוניינים להרתיע.

דוד צור: עורך דין עותמאן, הבהרת את הנקודה שלך טוב ואני חושב שגם הצטרפת לקודמך והבנו.

דוד צור: אני רוצה לשמוע את ראש המטה, את איתן בן דוד, ואם תרצה אחרי זה, אתן לך להתייחס בקצרה כי אנחנו חייבים לסיים.

<איתן בן דוד: אני מצטער על האיחור, היתה פה איזו בעיית תיאום ונכנסתי באיחור קצת.

<איתן בן דוד: אני ראש המטה ללוחמה בטרור.

<איתן בן דוד: אני מייצג פה את משרד ראש הממשלה, אם כי זה לא בליבת העיסוק שלי אבל בהחלט ריכזתי חלק מהטיפול בנושא הזה בשנה האחרונה.

<איתן בן דוד: אני רוצה לומר בפתיחה, שאני חושב שיש קונצנזוס על הבעיה, על מהות התופעה, שראויה לכל גינוי.

<איתן בן דוד: אני חושב שיש לי הסכמה מלאה כמעט עם כל הדוברים פה, למעט אולי השניים האחרונים שאולי לא מכירים את כל העובדות אבל בהחלט אני מבין את העומק של הדברים.

<איתן בן דוד: צריך לומר שממשלת ישראל וראש הממשלה באופן אישי מטפל בנושא הזה, ולמעשה כל מה ששמעתם היום מהצד הזה של השולחן, הוא בטיפול של ראש הממשלה בצורה האישית.

<איתן בן דוד: בשנה האחרונה, כל הכלים המשפטיים, שדיברו עליהם פה, נעשו במסגרת אחת בגלל הבעיה הכאובה הזאת.

<איתן בן דוד: במשטרת ישראל היחידה הוקמה בעקבות דיון אצל ראש הממשלה, אחרי שכל הגורמים הביעו רצון לעשות שיתוף פעולה בין השב"כ למשטרת ישראל ולהביא יותר אינסנטיב לחקירות האלה, של תופעת תג המחיר.

<איתן בן דוד: לכן גם הוקמה היחידה, שאגב, היא תגדל.

<איתן בן דוד: היא היום מונה 30, היא תמנה 80.

<איתן בן דוד: הוקצה לכך תקציב מיוחד של עשרות מיליוני שקלים להקמת היחידה הזאת.

<איתן בן דוד: היא כבר פועלת והיא תביא את התוצאות הנדרשות, בדיוק לצרכים שאתם מבקשים פה, צרכי הבאה לדין.

<איתן בן דוד: השב"כ פועל בענין נמרצות.

<איתן בן דוד: זה שהעסק הוא שקט והוא בטיפול שב"כ, זה לא אומר שהדברים לא מטופלים.

<איתן בן דוד: יש, כמובן, גם במערכת החוקרת והאוכפת והמסכלת, וגם במערכת המשפטית, מן הסתם, תסכול לא מועט אבל פה מדובר על מדינת חוק, מדינה שצריך להביא אדם לדין בצורה מסודרת.

<איתן בן דוד: אף אחד לא משחרר אנשים שיש עליהם ראיות ברורות שקשורות לתופעת "תג מחיר".

<איתן בן דוד: גם הסוגיה של צווי הרחקה מטופלת על ידי משרד המשפטים והועברה פה.

<איתן בן דוד: ממשלת ישראל וראש הממשלה בהחלט פועל ברגע זה ממש לתת כלים משפטיים הכי טובים שרק אפשר גם לשירות הביטחון וגם למשטרת ישראל, כמובן יחד עם משרד המשפטים.

<איתן בן דוד: חלק מזה זה חוק המאבק בטרור וחלק אחר זה כלים משפטיים אחרים, שיביאו בסוף את האחראים לדין, אחרי שכמובן יתפסו אותם.

דוד צור: תודה איתן.

דוד צור: אני כן רוצה תגובה למה שנאמר פה על ידי שני החברים, גם עותמאן וגם גדי.

<שלומי אברמזון: במשפט אחד: אין סלחנות ואין התייחסות מיוחדת - -

דוד צור: הוא השתמש במילה "הרשאה", אני מזכיר.

<שלומי אברמזון: ודאי שאין הרשאה של גורמים אכיפת החוק או מתן היתר או קריצת עין.

<שלומי אברמזון: יש לנו, מה לעשות, חוק.

<שלומי אברמזון: יש סעיפי עבירה ואנחנו בוחנים את סעיפי העבירה אל מול הדברים שנאמרים, ההתבטאויות.

<שלומי אברמזון: מה לעשות, הם לא עולים כדי יכולת שלנו להגיש כתבי אישום פליליים.

<שלומי אברמזון: ירצה המחוקק לשנות את ההגדרות בסעיפי העבירה – יעשה כן.

<שלומי אברמזון: כרגע, על בסיס סעיפי העבירה - -

דוד צור: אתה אומר שבעצם יש לך בעיה בחוק.

דוד צור: החוק הוא לא מספיק טוב בתחום של ההסתה - -

יצחק הרצוג: אגב, השר דיבר על זה גם במענה.

<שלומי אברמזון: אני לא אגיד אמירה ערכית אם הוא מספיק טוב או לא מספיק טוב.

<שלומי אברמזון: יש שם איזונים.

<שלומי אברמזון: ברגע שאתה מדבר על התבטאות זה נכנס למגרש של חופש הביטוי, שאתה לא תמיד רוצה להשתמש בו בכלים הפליליים ולהגיש כתבי אישום.

<שלומי אברמזון: לכן, יש פה מערך איזונים שהמחוקק החליט.

<שלומי אברמזון: למשל, בנוגע להסתה לאלימות, שצריך להוכיח אפשרות ממשית שזה מדרג גבוה שהמעשים האלה יובילו לכדי מעשי אלימות.

דוד צור: אבל זה בפסיקה.

<שלומי אברמזון: לא, זה בחוק.

מוחמד ברכה: אבל הממשלה אישרה את חוק הטרור החדש, שהוא חמור ביותר.

מוחמד ברכה: אני יכול להצהיר כאן שהוא לא מקובל עלי, לא לגבי יהודים ולא לגבי ערבים.

מוחמד ברכה: לכן, אני כמובן מודע שכתב האישום הוא כתב אישום והערכאה המשפטית היא ערכאה משפטית אבל לדעתי, המאמצים שמושקעים אינם מספיקים, מתוך העובדה שאף מקרה עוד לא פוענח במלואו, למעט מה ששמענו כאן, ועל זה עדין - -

<שלומי אברמזון: רק אתקן ברמה העובדתית: הוגשו מספר כתבי אישום בעבירות המסווגות, נגיד: תג מחיר, כניסה לכפר, שריפת רכבים ערבים וריסוס כתובות.

<שלומי אברמזון: להגיד לך שיש עשרות תיקים כאלה?

<שלומי אברמזון: לא.

דוד צור: אגב, מה עם הרשעות בענין?

דוד צור: יש כבר הרשעות בתיקים האלה?

<נידאל עותמאן: וגם באיזה סעיפים ההרשעה, זה חשוב.

ג'מאל זחאלקה: יש לי הערה קצרה מאד: אתם דיברתם על מעצרים ועל תיקים.

ג'מאל זחאלקה: האם על עבירות שבוצעו בתוך גבולות ישראל ב-67 לא בגדה המערבית, היו מעצרים?

ג'מאל זחאלקה: כלומר, בישובים שהכרתי ובישובים אחרים, שהפעולות שנעשו בתוך ישראל?

דוד צור: כמו טובא, כמו אום אל קוטוף.

דוד צור: תשובה זריזה.

<גלית זיו: היו גם בתחום המחוז הצפוני, מחוז ירושלים, מחוז המרכז ומחוז חוף לצורך הענין, היו מעצרים.

<שלומי אברמזון: למה, אדוני, זה רלוונטי?

<שלומי אברמזון: ההתייחסות היא שווה לכל המקומות שבהם מבוצעת - -

ג'מאל זחאלקה: כי היחידה היא בש"י.

ג'מאל זחאלקה: אתה מדבר על טיפול - -

דוד צור: אין קשר למיקום.

דוד צור: היא במטה הארצי לצורך הענין, ולכן יש פה גם ראיה ארצית.

דוד צור: הוא נמצא במחוז ש"י.

דוד צור: לדעתי, היא ענתה לך על השאלה הזאת קודם כי הראיה היא ראיה מחוזית - -

ג'מאל זחאלקה: לגבי אותן עובדות אני רוצה לדעת לגבי הישובים האלה כי התושבים של הישובים האלה שאלו אותי פשוט.

<גלית זיו: היו מעצרים במקומות אחרים חוץ ממחוז ש"י.

דוד צור: אם זה נתונים שאפשר לתת אותם, אני מבקש שתעבירי את הנתונים ישירות, כדי שנוכל להשיב.

דוד צור: אני מבקש מאבו חמיד סלמאן, בבקשה בקצרה.

<אבו חמיד סלמאן: בוקר טוב לכולם.

<אבו חמיד סלמאן: אני יושב ראש הוועד של הישוב ביר הדאג'.

<אבו חמיד סלמאן: הוזכר כאן שהיתה איזו שהיא בעיה עם רתמים.

<אבו חמיד סלמאן: חשוב להבין שהישוב ביר הדאג' נמצאת במקום הזה כבר קרוב ל-20 שנה, וחבל שחברת הכנסת שקד לא כאן.

דוד צור: הנה היא נכנסה.

דוד צור: איילת, בדיוק אמרנו לו להשיב כשנכנסת.

דוד צור: אתה יכול לחזור בבקשה?

<אבו חמיד סלמאן: אני רוצה להגיד שהישוב הזה קיים כבר קרוב ל-20 שנה, הוא הוקם ב-94.

<אבו חמיד סלמאן: אנחנו גרים בשכנות לרביבים, משאבי שדה וגם אשלים, ופשוט היה שקט מופתי לאורך כל התקופה.

<אבו חמיד סלמאן: הסיפור התחיל עם הגעת הקבוצה של רתמים בשלוש השנים האחרונות.

<אבו חמיד סלמאן: זה התחיל בחסימה של כבישי גישה של ביר הדאג' ואלימות כי הרקע של החבר'ה האלה שהגיעו, הם הגיעו גם מיהודה ושומרון.

<אבו חמיד סלמאן: הם גרו לפני זה ביהודה ושומרון.

<אבו חמיד סלמאן: אז הסיפור התחיל עם חסימת הכניסה של הישוב.

דוד צור: דווקא אתם צריכים לשמוח, לפחות חברי הכנסת.

דוד צור: יש פינוי מאיו"ש לכיוון קו ירוק.

<אבו חמיד סלמאן: אני אתן לך דוגמה.

<אבו חמיד סלמאן: זאת התנהגות שלא מאפיינת את האזור שלנו בכלל כי אם - -

דוד צור: חברת הכנסת שקד מיקדה את הענין שלה בזריקות אבנים.

דוד צור: אתה נותן פה איזה רקע, כביכול, לכאורה, שעולה ממנו שאפילו אפשר להצדיק את זה.

איילת שקד: אני רוצה להגיד ששמעתי על סלמאן הרבה, והרבה דברים טובים מתושבי רתמים ושהם עובדים בשיתוף פעולה אתך.

איילת שקד: הם רוצים להרגיע את המצב ולא להחמיר אותו.

<אבו חמיד סלמאן: קודם כל, היתה ישיבה של סולחה בשבוע האחרון.

<אבו חמיד סלמאן: כמו כן, הסיפור של זריקת האבנים האחרון התחיל משריפת אוהל של אחד מתושבי רתמים - -

דוד צור: זה ודאי לא טוב וזה גם לא מקובל.

<אבו חמיד סלמאן: בוודאי.

<אבו חמיד סלמאן: אנחנו מגנים את האלימות.

דוד צור: צריך לפתור אולי את הבעיה של גישה לכפר.

<אבו חמיד סלמאן: אני בא ואומר ברי"ש גלי, שאנחנו מגנים את האלימות על כל סוגיה אבל מצד שני, אנחנו רוצים שהחוק יטפל באלימות בצורה שווה.

<אבו חמיד סלמאן: האיש הזה, ששרף את האוהל, עדין מסתובב חופשי והמנהל, שטענו שאיים על מישהו מרתמים, הוא נמצא היום במעצר בית.

דוד צור: אתם מכירים את הענין הזה?

<גלית זיו: כן, אנחנו מכירים ואני לא יודעת אם אני יכולה להתייחס.

<גלית זיו: אני חושבת שלא כדאי להתייחס לזה.

דוד צור: אם את מנועה, אז לא.

דוד צור: כמה אנשים יש בישוב הזה?

<אבו חמיד סלמאן: אנחנו כ-5000 איש בביר הדאג'.

<אבו חמיד סלמאן: רתמים הגיעו כ-50 משפחות נדמה לי.

<אבו חמיד סלמאן: אם בהתחלה באו וחפרו עם חפיר, סגרו - -

מוחמד ברכה: עד שבאו, לא היו בעיות.

<אבו חמיד סלמאן: לא היו בעיות.

<אבו חמיד סלמאן: אנחנו שם 20 שנה.

מוחמד ברכה: מה יש לספר כאן?

מוחמד ברכה: זה אנשים שמתמחים בפרובוקציה.

מוחמד ברכה: הם לא הועתקו מהשטחים לתוך ישראל אלא העתיקו את עצמם לתוך ישראל.

מוחמד ברכה: אז באה קבוצה ועוד באים ומתבכיינים פה?

<אבו חמיד סלמאן: אני רוצה להגיד שאחד התושבים של רתמים יצא מהישוב שלו.

<אבו חמיד סלמאן: יש כביש גישה משותף שלנו ושל רתמים.

<אבו חמיד סלמאן: יש עדר אחד של תושבת שעברה את הכביש.

<אבו חמיד סלמאן: הוא נכנס בעדר הזה, פגע בכבשה ששברה לו את הפנס.

<אבו חמיד סלמאן: הוא ירד מהאוטו שלו ורדף אחרי העדר ורצה לקחת כבשה כתג מחיר לפנס שלו.

<אבו חמיד סלמאן: מצד שני, התקשורת משחירה אותנו כל הזמן ומצד שלישי, גם החוק לא מגן עלינו.

<אבו חמיד סלמאן: פתאום רתמים הם הקורבן ואנחנו העבריינים בסוגיה הזאת.

דוד צור: תודה רבה להערה של הפינה הזאת.

דוד צור: זה נושא שנצטרך לטפל בו.

דוד צור: יואל, ממש בקצרה לסוף.

<יואל הדר: רציתי להגיד שאני משתתף בהרבה מאד ישיבות של השר לביטחון פנים, ואני חושב שדווקא בנושא הזה היה מיקוד שלא ראיתי בהרבה מאד מהפעילויות שהשר לביטחון פנים השתתף, גם בהנחיית ראש הממשלה, גם ראיתי את שר המשפטים הקודם, ישיבות אד-הוק, מרגע לרגע, כולם פינו את היומן שלהם רק בשביל הנושא הזה בגלל הבעייתיות של הנושא.

<יואל הדר: גם חבר הכנסת הרצוג הציג את הבעייתיות מעבר לתוך המדינה גם בגלל כל החשיבות של הנושא הזה.

<יואל הדר: השרים וראש הממשלה מיקדו את הנושא הזה.

<יואל הדר: יחידה לא קמה תוך שנתיים אם אין משהו מאד רציני שהממשלה מחליטה בזמן של בעיה של תקציב להקים כזאת יחידה.

<יואל הדר: סימן שהממשלה בהחלט רואה את החשיבות והפעילות, ואנחנו נראה את זה גם בהמשך.

<יואל הדר: זה בא לא רק מטעם הממשלה, גם התושבים האחרים שנמצאים שם לא רואים את הפעילות הזאת כפעילות מבורכת.

<יואל הדר: נהפוך הוא.

<יואל הדר: לכן, כל הפעילות ביחד, לדעתי, תביא בסופו של דבר את התוצאות שכולנו שמצפים להן.

דוד צור: תודה רבה.

דוד צור: אני מסכם את הדיון הזה: קודם כל, אני שמח להצעה הדחופה שהעלתה את הסוגיה הזאת.

דוד צור: אין ספק שגם שמענו את זה וזה חוצה מפלגות, ושימו לב שיש פה מהקשת הרחבה, גם קואליציה וגם אופוזיציה, וזה לא נושא פוליטי.

דוד צור: זה נושא מהותי שגורם לנו להיראות רע מאד וזה גם פוגע, מעבר לפגיעה הפיסית בקורבנות העבירה, זה פוגע בנו כריבון, כמדינה, שאזרחיה לוקחים את החוק לידיים ובעצם פוגעים בנו בכל היבט.

דוד צור: אני לא מקבל את מה שנאמר פה במפורש או במרומז לגבי עצימת עין, הרשאה.

דוד צור: שמענו פה גם עשיה מצד הרשויות, גם ממשרד המשפטים, גם מהמשרד לביטחון פנים, משטרת ישראל, וגם בעיקר מטה ראש הממשלה ללחימה בטרור, איך ההתייחסות היא התייחסות רצינית ומהותית, מקצועית.

דוד צור: הקמת גוף מיוחד שיטפל בנושא הזה הוא לא דבר של מה בכך, כפי שגם ציין יואל בסוף.

דוד צור: אני חושב שאנחנו מאד נשמח לראות את הפירות של היחידה הזאת ואחרות ביחידות המחוזיות.

דוד צור: החשש של חבר הכנסת זחאלקה, אני אומר שלא צריך פה, בענין הזה, להיות מוטרדים האם הנושא יטופל ביחידה הארצית או לא.

דוד צור: אני דווקא אומר את זה כמי שהיה מפקד מחוז ונאבק לטפל בתיקים במסגרת המחוז הטריטוריאלי.

דוד צור: המודיעין שלפתחו של מחוז הרבה פעמים יותר רלוונטי לחקירה מאשר יחידה ארצית, אם כי ההיגיון להקים את זה במחוז ש"י הוא היגיון נכון ארגונית.

דוד צור: לכן, אני חושב שחובת ההוכחה בסוף תהיה עליכם, וגם להוכיח לחבר הכנסת זחאלקה את מה שאמרתי דרך הגילויים שיבואו באותם מקרים, בעיקר במקומות בהם צוינו.

דוד צור: הנושא של הפומביות, אמרתי את זה במהלך הדיון ואני רוצה להדגיש את זה גם עכשיו: חשוב מאד להוציא ברמה ההסברתית-תקשורתית את כל מה שנעשה, כי נעשה כולל המעצרים, כולל כתבי האישום וגם ההרשעות.

דוד צור: זה משהו שלדעתי ישנה אולי קצת מהתפיסה הציבורית.

דוד צור: אני חושב ואני מרגיש את זה שנים, שהנושא של ההתייחסות לעבירות ההסתה בחוק, גם בחוק החדש, הוא סוגיה שהיא יותר בעייתית ודורשת פתרון.

דוד צור: טוב שנכנסה יושבת הראש הקבועה וגם יצאה.

דוד צור: אני אבקש לזמן דיון בוועדת המשנה, שיש לה יכולת להיכנס לפרטים ברזולוציות יותר סודיות, מסווגות, כדי שאפשר יהיה לשמוע גם את שירות הביטחון ואז להביא את הגורמים המקצועיים.

מוחמד ברכה: בנוסף, אני מציע, אדוני היושב ראש, שתיתן למשטרה תקופת זמן עד שתושלם הכנת היחידה הזאת, ויבואו בעוד חודש חודשיים, מתי שתקבע.

דוד צור: הם לא צריכים לבוא, הם יכולים לדווח לנו על סיום - -

מוחמד ברכה: לא, שיתקיים דיון, שהם יציגו מה קורה ומה התקדם וכולי.

דוד צור: אז אני מקבל.

דוד צור: אני מניח שגם הדיון בוועדת המשנה לא יערך בחודש הקרוב ולכן, עד אז תבואו לדיון הזה ותדווחו לנו על ההתקדמות.

דוד צור: נקיים דיון בוועדת המשנה, שייתן לנו תמונה רחבה.

דוד צור: לגבי הסוגיה של ביר הדאג': קודם כל, שמחתי לשמוע אותך כיו"ר ועד הישוב.

דוד צור: צריך יהיה, בסופו של דבר, לדור בשכנות טובה עם השכנים שלכם ולהגיע להבנות.

דוד צור: אלימות מצד אחד בטח לא יכולה להצדיק אלימות מצד שני, ולא מתקנים עוול אחד בעוול שני ולכן, טוב שאמרת מה שאמרת אם כי, אני אומר שחייבים לפתור את הבעיות האלה, זה לפתחו של משרד הפנים ועוד מקומות אחרים.

דוד צור: אני בטוח שהמשטרה תעשה לגילויים אחרים.

דוד צור: תודה רבה לכולם.

דוד צור: הישיבה נעולה.